แบบ งป.๓

แบบคำของบประมาณรายจ่าย (กรณีโครงการ)

เพื่อประกอบการพิจารณาขอตั้งงบประมาณรายจ่ายประจำปีงบประมาณ พ.ศ.๒๕๖๕

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

□ สอดคล้องกับยุทธศาสตร์ชาติ ๒๐ ปี ) ยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม

□ สอดคล้องกับยุทธศาสตร์จังหวัด ระบุ ประเด็นการพัฒนาที่ 1 : การบริหารจัดการน้ำ ดิน ทรัพยากรธรรมชาติและสิ่งแวดล้อมอย่าง

□ สอดคล้องกับแผนพัฒนาท้องถิ่น ระบุ ยุทธศาสตร์ที่ 1 การบริหารจัดการทรัพยากรธรรมชาติและสิ่งแวดล้อมอย่างสมดุล

□ สอดคล้องกับจำแนกงบประมาณด้าน บริการชุมชนและสังคม แผนงานสาธารณสุข

๑. ชื่อโครงการ โครงการบริหารจัดการขยะแบบบูรณาการ

๒. หลักการและเหตุผล

 ปัจจุบันเทศบาลตำบลโพทะเล มีปริมาณขยะจำนวนมาก ซึ่งมาจากการดำรงชีวิตของคน ในชุมชน จึงเป็นภาระหนักของเทศบาลตำบลโพทะเล ในการบริหารจัดการกำจัดขยะเหล่านั้น ปริมาณขยะที่เกิดขึ้นมากมายทุกวัน ส่งผลกระทบต่อสิ่งแวดล้อม และสภาพความเป็นอยู่ในชุมชนมากมาย ได้แก่ บ้านเมืองสกปรกไม่น่ามอง เสียทัศนียภาพ ส่งกลิ่นเหม็นรบกวน เป็นแหล่งเพาะพันธุ์สัตว์ และพาหนะนำโรคต่างๆ เช่นหนู แมลงสาบ แมลงวัน ทั้งยังเป็นแหล่งแพร่เชื้อโรคโดยตรง เช่น อหิวาตกโรค อุจระร่วง บิด โรคผิวหนัง บาดทะยัก โรคทางเดินหายใจ เกิดการปนเปื้อนของสารพิษ เช่นตะกั่ว ปรอท ลงสู่พื้นดิน และแหล่งน้ำ แหล่งน้ำเสียท่อระบายน้ำอุดตันอันเป็นสาเหตุของปัญหาน้ำท่วม เป็นแหล่งกำเนิดมลพิษทางอากาศ เช่นฝุ่นละออง เขม่า ควัน จากการเผาขยะ และเกิดก๊าซมีเทน จากการฝังกลบขยะ และขยะบางชนิดไม่ย่อยสลาย และกำจัดได้ยาก เช่น โฟม พลาสติก ทำให้ตกค้างสู่สิ่งแวดล้อม

 การบริหารจัดการขยะ ซึ่งเป็นปัญหาสำคัญที่ส่งผลกระทบทางด้านเศรษฐกิจและสังคม ยังไม่สามารถดำเนินการได้อย่างมีประสิทธิภาพ ประกอบกับเรื่องดังกล่าวเป็นนโยบายเร่งด่วนของรัฐบาลที่ให้ความสำคัญในการเร่งรัดแก้ไขปัญหาการจัดการขยะที่ทุกภาคส่วนต้องให้ความสำคัญและถือปฏิบัติตามนโยบายในการแก้ไขปัญหาขยะมูลฝอยตาม Roadmap จำนวน 3 ขั้นตอน ได้แก่ การแก้ปัญหาขยะเก่า ขยะมูลฝอยที่เกิดขึ้นใหม่ วางระเบียบมาตรการรองรับการบริหารจัดการขยะมูลฝอยและของเสียที่เป็นอันตราย และการสร้างวินัยของคนในชุมชน การส่งเสริมให้เกิดกลไกการคัดแยกขยะ และเพื่อให้การบริหารจัดการขยะมูลฝอยเป็นไปตามนโยบาย การจัดการขยะมูลฝอยของประเทศซึ่งถือเป็นวาระแห่งชาติ และเป็นไปด้วยความรวดเร็วมีผลในทางปฏิบัติ

 เทศบาลตำบลโพทะเล ได้เล็งเห็นความสำคัญของปัญหาขยะมูลฝอยที่ส่งผลกระทบ ทาง ด้านเศรษฐกิจและสังคม และเพื่อขับเคลื่อนการดำเนินงานด้านการจัดการขยะมูลฝอย ซึ่งจะนำไปสู่การปฏิบัติ ในตำบล โดยการสร้างวินัยของคนในชุมชน มุ่งสู่การจัดการที่ยั่งยืน การให้ความรู้แก่ประชาชน และการบังคับใช้กฎหมาย เน้นการสร้างจิตสำนึกในการลด การคัดแยกขยะมูลฝอย การคัดแยกขยะอันตรายในชุมชน และการใช้ ถุงผ้าแทนการใช้ถุงพลาสติก จึงได้จัดทำโครงการบริหารจัดการขยะแบบบูรณาการ ขึ้น

๓. วัตถุประสงค์

 3.1 เพื่อให้กลุ่มเป้าหมายมีความรู้ ความเข้าใจในวัสดุแต่ละประเภท การคัดแยกวัสดุ การนำวัสดุ

กลับมาใช้ใหม่

 3.๒ เพื่อให้กลุ่มเป้าหมายมีความรู้วิธีจัดการขยะโดยอาศัยหลัก 5 R ซึ่งจะส่งผลให้เกิดการจัดการ

ขยะในชุมชนอย่างมีประสิทธิภาพ

 3.3 เพื่อลดปริมาณขยะมูลฝอยได้อย่างเป็นรูปธรรม

3.๔ เพื่อปลูกฝัง สร้างจิตสำนึก ในการรักษาสิ่งแวดล้อม และรณรงค์ให้ประชาชนหันมาใช้ถุงผ้าแทน

ถุงพลาสติก

๔. เป้าหมาย

 4.1. ประชาชน ผู้นำชุมชน อาสาสมัครท้องถิ่นรักษ์โลก (อถล.) และเจ้าหน้าที่

 4.2 เจ้าหน้าที่เทศบาลตำบลโพทะเล

๕. วิธีการ/ขั้นตอน

 5.1 เสนอโครงการเพื่อขออนุมัติ

 5.2 ประสานงานกับหน่วยงานที่เกี่ยวข้อง

 5.3 ประชาสัมพันธ์การจัดกิจกรรม

 5.4 สรุปและรายงานผล

 ๖. ผู้รับผิดชอบโครงการ

 6.1 กองสาธารณสุขและสิ่งแวดล้อม เทศบาลตำบลโพทะเล

๗. สถานที่ดำเนินการ

 7.1 อบรม ณ ห้องประชุมสภาเทศบาลตำบลโพทะเลและชุมชนในเขตเทศบาลตำบลโพทะเล

๘. ระยะเวลาดำเนินการ

 ปีงบประมาณ พ.ศ.2565

๙. งบประมาณ

 เบิกจ่ายจากเทศบัญญัติงบประมาณรายจ่ายประจำปี พ.ศ. ๒๕65 กองสาธารณสุขและสิ่งแวดล้อม เทศบาลตำบล แผนงานสาธารณสุข งานบริการสาธารณสุขและงานสาธารณสุขอื่น หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ โครงการบริหารจัดการขยะแบบบูรณาการ งบประมาณตั้งไว้ ๒๐,๐๐๐.- บาท ดังรายการต่อไปนี้

 1. อาหารว่างและเครื่องดื่ม ผู้เข้าร่วมอบรมตามโครงการ

 2. ค่าจัดทำป้ายโครงการ

 3. ค่าวิทยากร

 4. ค่าวัสดุอุปกรณ์ในการอบรมและค่าใช้จ่ายอื่น ๆ

 - รายจ่ายทุกรายการสามารถถัวเฉลี่ยจ่ายได้

 โดยเบิกจ่ายตามระเบียบกระทรวงมหาดไทยว่าด้วยค่าใช้จ่ายในการฝึกอบรมและการเข้ารับการฝึกอบรมของเจ้าหน้าที่ท้องถิ่น พ.ศ.2557 แก้ไขเพิ่มเติมถึงปัจจุบัน

๑๐. ผลที่คาดว่าจะได้รับ

 10.1 กลุ่มเป้าหมายมีความรู้ ความเข้าใจในวัสดุแต่ละประเภท การคัดแยกวัสดุ การนำวัสดุกลับมา

ใช้ใหม่

 10.2 กลุ่มเป้าหมายมีความรู้วิธีจัดการขยะโดยอาศัยหลัก 5 R ซึ่งจะส่งผลให้เกิดการจัดการขยะใน

ชุมชนอย่างมีประสิทธิภาพ

 10.3 ปริมาณขยะมูลฝอยลดลงได้อย่างเป็นรูปธรรม
 10.4 กลุ่มเป้าหมายมีจิตสำนึก ในการรักษาสิ่งแวดล้อม และหันมาใช้ถุงผ้าแทนถุงพลาสติก

 10.5 ประชาชนสามารถนำความรู้ที่ได้ไปใช้ในการดำเนินชีวิตประจำวัน

๑๑. ตัวชี้วัด

 11.1 ร้อยละของความพึงพอใจของผู้เข้าร่วมโครงการ/กิจกรรม

๑๒. การติดตามและประเมินผล

 ติดตามจากการสรุปและรายงานผลการดำเนินโครงการ

 (ลงชื่อ) จ่าเอก..................................................... ผู้เสนอโครงการ

 (กวี จันดี )

 ตำแหน่ง ผู้อำนวยการกองวิชาการและแผนงาน รักษาราชการแทน

 ผู้อำนวยการกองสาธารณสุขและสิ่งแวดล้อม